ශේක්ෂ්පියර්ලාට මේ නම ලැබී ඇත්තේ ඔවුන් යුද්ධවල දී දක්වන ලද සටන් ශූරත්වය නිසා බව කියැවෙයි. ලන්ඩන් නුවර සිට වෝර්වික්ෂයර් ප්‍රාන්තයේ ස්ට්‍රැට්ෆර්ඩ් ගම්මානයට සැතපුම් 99 ක් ලෙස දැක්වෙයි. කිලෝමීටර්වලින් නම් එය 160 ක් පමණ වෙයි. එංගලන්තයේ දුර මනින්නේ සැතපුම්වලින් බව සිහි තබා ගත යුතුය. මේ දුර ගෙවන්නට මෝටර් රථයකින් නම් පැය දෙකකට කිට්ටු කාලයක් ගත වෙයි. ශේක්ෂ්පියර් ගම්මානයට කෙලින්ම දිවෙන බස් රථ හෝ දුම්රිය නැත. කඩින් කඩ යන්නට සිදුවීම නිසා පොදු ප්‍රවාහන සේවයකින් යාමේදී ගත වන කාලය වැඩිය. සාමාන්‍යයෙන් ලන්ඩනයේ එක් දුම්රිය ස්ථානයක සිට තවත් දුම්රිය ස්ථානයකට යෑමට පමණක් රුපියල් 850 ක් පමණ වැය වෙයි. එනම් පවුම් තුන හමාරකි. සැතපුම් සියයකට යන මුදල මින් අපට සිතා ගත හැකිය. සැතපුම් සියයක් පමණ ගමන් කිරීම වෙහෙසකරය. එහෙත් ශේක්ෂ්පියර් ගම්මානයට යන පාර වැටී අත්තේ නිල් තුරුලතා මැදිනි. කලබලකාරී පරිසරයෙන් මිදී ඈතට ඇදී යත්ම තුරුලතා සිතටත් නෙතටත් සහනයකි. ස්ට්‍රැට්ෆර්ඩ් හි හෙන්ලි වීදියේ පරිසරය ද නිස්කලංකය. බොහෝ සංචාරකයන් පැමිණිය ද කලබලයක් නැත. වාහන නවතන ස්ථානය පවා නිස්කලංකය.
එංගලන්තයේ දුර මනින ඒකකය වන්නේ කුමක්ද?
සැතපුම්